รัฐบาลไทย-ข่าวทำเนียบรัฐบาล-ปลัด มท. มอบแนวทางการสนับสนุนด้านการบริการสาธารณสุขปฐมภูมิเพื่อยกระดับ รพ.สต. สู่ศูนย์บริการสุขภาพของประชาชนในทุกมิติ เน้นย้ำ อปท.ต้องบูรณาการกับบุคลากร รพ.สต. และ อสม.
วันพฤหัสบดีที่ 22 มิถุนายน 2566
22/06/2566
ปลัด มท. มอบแนวทางการสนับสนุนด้านการบริการสาธารณสุขปฐมภูมิเพื่อยกระดับ รพ.สต. สู่ศูนย์บริการสุขภาพของประชาชนในทุกมิติ เน้นย้ํา อปท.ต้องบูรณาการกับบุคลากร รพ.สต. และ อสม.
ปลัด มท. มอบแนวทางการสนับสนุนด้านการบริการสาธารณสุขปฐมภูมิเพื่อยกระดับ รพ.สต. สู่ศูนย์บริการสุขภาพของประชาชนในทุกมิติ เน้นย้ํา อปท.ต้องบูรณาการกับบุคลากร รพ.สต. และ อสม. "บําบัดทุกข์ บํารุงสุขเชิงรุก" ดูแลประชาชนในหมู่บ้านชุมชนให้มีคุณภาพชีวิตที่ดี
ปลัด มท. มอบแนวทางการสนับสนุนด้านการบริการสาธารณสุขปฐมภูมิเพื่อยกระดับ รพ.สต. สู่ศูนย์บริการสุขภาพของประชาชนในทุกมิติ เน้นย้ํา องค์กรปกครองส่วนท้องถิ่นต้องบูรณาการกับบุคลากร รพ.สต. และ อสม. "บําบัดทุกข์ บํารุงสุขเชิงรุก" ดูแลประชาชนในหมู่บ้านชุมชนให้มีคุณภาพชีวิตที่ดีอย่างยั่งยืน
วันนี้ (22 มิ.ย. 66) เวลา 12.30 น. ที่อาคารศูนย์กีฬาเฉลิมพระเกียรติ มหาวิทยาลัยแม่โจ้ อ.สันทราย จ.เชียงใหม่ นายสุทธิพงษ์ จุลเจริญ ปลัดกระทรวงมหาดไทย เป็นประธานมอบแนวทางและบรรยายพิเศษ หัวข้อ "กระทรวงมหาดไทยกับการสนับสนุนด้านการบริการสาธารณสุขปฐมภูมิเพื่อยกระดับ รพ.สต. สู่ศูนย์บริการสุขภาพของประชาชนในทุกมิติอย่างยั่งยืน" ตามโครงการส่งเสริมและสนับสนุนการดําเนินกิจกรรมด้านสาธารณสุข กิจกรรมการฝึกอบรมแกนนําสุขภาพประชาชนแบบมีส่วนร่วม รพ.สต. ในสังกัด อบจ.เชียงใหม่ โดยมี นายขจร ศรีชวโนทัย อธิบดีกรมส่งเสริมการปกครองท้องถิ่น นายอรรษิษฐ์ สัมพันธรัตน์ อธิบดีกรมการพัฒนาชุมชน นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่ นายพิชัย เลิศพงศ์อดิศร นายกองค์การบริหารส่วนจังหวัดเชียงใหม่ นายเลอพงศ์ ลิ้มรัตน์ ประธานคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น หัวหน้าส่วนราชการ นายอําเภอ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน อาสาสมัครสาธารณสุขประจําหมู่บ้าน และภาคีเครือข่าย กว่า 3,000 คน ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอขอบคุณ นายพิชัย เลิศพงศ์อดิศร นายกองค์การบริหารส่วนจังหวัดเชียงใหม่ (อบจ.เชียงใหม่) ที่เป็นต้นแบบการเป็นผู้นําขององค์การบริหารส่วนจังหวัดเชียงใหม่ ซึ่งเป็นองค์กรปกครองส่วนท้องถิ่นขนาดใหญ่ที่สุดของจังหวัดเชียงใหม่ ในการมุ่งมั่นขับเคลื่อน กําหนดแผน และดําเนินการการถ่ายโอนโรงพยาบาลส่งเสริมสุขภาพตําบล (รพ.สต.) จากสังกัดกระทรวงสาธารณสุข มาสังกัดองค์การบริหารส่วนจังหวัดเชียงใหม่ ตามมติของคณะกรรมการกระจายอํานาจให้แก่องค์กรปกครองส่วนท้องถิ่น ด้วยการแสดงออกถึงความจริงใจและทุ่มเทด้วยหัวใจแห่งการดูแลคุณภาพชีวิตที่ดีให้กับพี่น้องประชาชน ผ่านกลไกการบริการสาธารณสุขพื้นฐาน โดยได้จัดตั้งกองสาธารณสุขขึ้นตั้งแต่ปี 2565 เพื่อรองรับการถ่ายโอนภารกิจ รวมถึงการจัดทําโครงการเพื่อขอรับการสนับสนุนจากสภาองค์การบริหารส่วนจังหวัดเชียงใหม่ เพื่อพัฒนา รพ.สต. ที่รับโอนมาให้ได้มีเครื่องไม้เครื่องมือที่ทันสมัย พัฒนาบุคลากรให้มีทักษะประสบการณ์เพื่อดูแลพี่น้องประชาชนในพื้นที่ พร้อมทั้งส่งเสริมให้พี่น้องอาสาสมัครสาธารณสุขประจําหมู่บ้าน (อสม.) ทุกท่าน ได้รวมกลุ่มกันทําสิ่งที่ดีให้กับหมู่บ้าน/ชุมชนของพวกเราทุกคน
"ในวันนี้ต้องขอขอบคุณพี่น้องบุคลากรของ รพ.สต. และ อสม. ในพื้นที่จังหวัดเชียงใหม่ทุกท่านที่ได้แสดงเจตจํานงในการที่จะช่วยดูแลพี่น้องประชาชนภายใต้การนําของท่านพิชัย เลิศพงศ์อดิศร นายก อบจ.เชียงใหม่ ตลอดจนผู้บริหารองค์กรปกครองส่วนท้องถิ่นในพื้นที่จังหวัดเชียงใหม่ทุกแห่ง เพื่อให้ รพ.สต. ของ อบจ.เชียงใหม่ ได้มีคุณภาพและยอดเยี่ยมจนเป็นต้นแบบของประเทศไทย และเพื่อเป็นการยืนยันถึงการส่งเสริมสนับสนุนของกระทรวงมหาดไทย เพื่อให้ อปท. ได้ดูแลพี่น้องประชาชนให้มีคุณภาพชีวิตที่ดีอย่างยั่งยืน ซึ่งในการลงพื้นที่วันนี้ นายขจร ศรีชวโนทัย อธิบดีกรมส่งเสริมการปกครองท้องถิ่น มาย้ําว่า กรมส่งเสริมการปกครองท้องถิ่นจะเป็นโซ่ข้อกลางระหว่างองค์กรปกครองส่วนท้องถิ่น สํานักงบประมาณ และกระทรวงสาธารณสุข ในการทําให้ อบจ.เชียงใหม่ สามารถขับเคลื่อนงานได้ดี และ นายอรรษิษฐ์ สัมพันธรัตน์ อธิบดีกรมการพัฒนาชุมชน มาร่วมส่งเสริมการดูแลคุณภาพชีวิตประชาชน เพื่อย้ําเตือนว่า หน้าที่ที่ดีที่สุดของพวกเราทุกคนในห้องนี้ คือ "การบําบัดทุกข์ บํารุงสุขเชิงรุก" อันหมายความว่า แม้ว่า รพ.สต. งานจะหนัก แต่ค่าใช้จ่ายเรื่องยารักษาโรคจะต้องน้อยลง เพราะกลุ่มเป้าหมายที่เราต้องดูแลคือคนที่อยู่โดยรอบ รพ.สต. นั่นคือพี่น้องประชาชนชาวบ้านในชุมชน ได้มีการลุกขึ้นมาดูแลสุขภาพของตนเอง โดยมี รพ.สต.สนับสนุน ทั้งเรื่องการป้องกันโรคไข้เลือดออกและโรคภัยต่าง ๆ การลดรายจ่ายค่ารักษาพยาบาลและทําให้มีภูมิคุ้มกันป้องกันโรค ด้วยการน้อมนําพระราชปณิธานของพระบาทสมเด็จพระเจ้าอยู่หัว ในการสืบสาน รักษา และต่อยอดหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผ่านการขับเคลื่อนโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่โคก หนอง นา การน้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ด้วยการปลูกพืชผักสวนครัว พืชสมุนไพร และการรักษาสิ่งแวดล้อม เป็นมนุษย์ 3Rs บริหารจัดการขยะ จัดทําถังขยะเปียกลดโลกร้อน ดูแลอาคารบ้านเรือนให้สะอาด ถูกสุขลักษณะ ซึ่ง "ถังขยะเปียกลดโลกร้อน" ทําให้ประเทศไทยเป็นประเทศแรกในโลกที่สามารถบริหารจัดการขยะเปียกในครัวเรือน และองค์การสหประชาชาติ (UN) ได้ให้คํารับรองว่าช่วยลดการปลดปล่อยก๊าซคาร์บอนไดออกไซด์และก๊าซมีเทนลอยขึ้นสู่ชั้นบรรยากาศ ก่อให้เกิดภาวะก๊าซเรือนกระจก หรือ Greenhouse Effect โดยธนาคารกสิกรไทยได้เป็นผู้นําการรับซื้อคาร์บอนเครดิตจากถังขยะเปียกลดโลกร้อน ตันละ 260 บาท จาก 4 จังหวัดนําร่อง คือ สมุทรสงคราม ลําพูน เลย และอํานาจเจริญ โดยจังหวัดเชียงใหม่จะได้ร่วมกันทําให้สําเร็จใน phase ต่อไป ซึ่งสิ่งเหล่านี้ล้วนเป็นส่วนหนึ่งในการขับเคลื่อนโครงการ "หมู่บ้านยั่งยืน" ตามพระดําริสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ซึ่งพระองค์ทรงมุ่งมาดปรารถนาที่จะเห็นคนไทยทุกพื้นที่ทุกท้องถิ่นได้มีคุณภาพชีวิตที่ดีอย่างยั่งยืน" นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย ยังได้กล่าวอีกว่า เราทุกคนต้องช่วยกันทําให้ "ชีวิตนี้มีความหวัง" ด้วยการทําให้พี่น้องประชาชนทุกตําบล/หมู่บ้านได้รับการดูแล ได้รับการช่วยเหลือ โดยบุคลากรของโรงพยาบาลส่งเสริมสุขภาพตําบล และ อสม. ทุกคน ผู้มีจิตใจรุกรบในการดูแลคุณภาพชีวิตสุขภาพอนามัยของพี่น้องประชาชนชาวจังหวัดเชียงใหม่ โดยองค์การบริหารส่วนจังหวัดเชียงใหม่จะทุ่มเทสรรพกําลัง ให้ประชาชนผู้รับบริการมีความสะดวกสบาย บุคลากรมีงบประมาณ มีเครื่องไม้เครื่องมือ มีอุปกรณ์ทางการแพทย์ มียารักษาโรค และทุกสิ่งทุกอย่างเพื่อที่จะดูแลช่วยเหลือพี่น้องในเขตพื้นที่ รพ.สต. ทุกคน เพื่อทําให้ "ความฝันของรัฐบาล ของผู้บริหารกระทรวงมหาดไทย และหน่วยงานอื่น ๆ ในส่วนกลาง" ที่ปรารถนาจะให้เกิดความสําเร็จของการบําบัดทุกข์ บํารุงสุขให้กับพี่น้องประชาชน สําเร็จได้อย่างดียิ่ง และช่วยกันพิสูจน์ว่า "การมีองค์การบริหารส่วนจังหวัดเชียงใหม่เป็นผู้สนับสนุนการทํางาน รพ.สต. และพี่น้อง อสม. แล้ว เราจะทําได้ดีกว่าเก่า"
"ความสําเร็จที่เกิดขึ้นได้ต้องมี "ผู้นํา" ทั้งในจังหวัดมีผู้ว่าราชการจังหวัด อําเภอมีนายอําเภอ องค์กรปกครองส่วนท้องถิ่นมีนายกองค์กรปกครองส่วนท้องถิ่น แต่ที่สําคัญและขาดไม่ได้ คือ "ผู้นําในสนามรบซึ่งเป็นผู้นําที่แท้จริง" คือ บุคลากร รพ.สต. และ อสม. ทุกคน ซึ่งจะนํามาซึ่งชัยชนะของการพัฒนาคุณภาพชีวิตพี่น้องประชาชน ด้วยการบูรณาการ "ทีมอําเภอ" ภายใต้การนําของนายอําเภอ เป็นผู้นําการแก้ไขปัญหาทุกเรื่องให้กับพี่น้องประชาชน ผ่านกลไกศูนย์ขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ขณะที่องค์กรปกครองส่วนท้องถิ่น สามารถจัดตั้งศูนย์ช่วยเหลือประชาชนของ อปท. ตามระเบียบกระทรวงมหาดไทย จึงขอให้ท่านผู้บริหารองค์กรปกครองส่วนท้องถิ่น และผู้อํานวยการ รพ.สต. ทํางานเชิงรุกด้วยการดูแลทุกบริบท ทุกมิติของคุณภาพชีวิตที่รวมถึงเรื่องจิตใจและเรื่องสิ่งแวดล้อม และทุกเรื่องที่เป็นความเดือดร้อนของประชาชน ซึ่งถ้าเป็นแบบนี้ได้ ความฝันของพวกเราทุกคน คือ ภารกิจถ่ายโอน รพ.สต. ในวันนี้มีเค้าลางถึงความสําเร็จ โดยมีองค์การบริหารส่วนจังหวัดเชียงใหม่เป็นผู้นํา เป็นต้นแบบ โดยมีพี่น้องบุคลากรทางการแพทย์ และ รพ.สต. เป็นกลไกสําคัญในการเป็นผู้นํา เป็นผู้ร่วมเดินทางกับพี่น้อง อสม. ทุกคน ในการทําสิ่งที่คนจํานวนมากของประเทศนี้ไม่เชื่อว่าจะเป็นจริงได้ "ให้เป็นจริง"" นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า ขอเป็นกําลังใจให้ทุกภาคส่วนของจังหวัดเชียงใหม่ และขอปวารณาตัวว่า ยินดี เต็มใจ เต็มที่ ที่จะสนับสนุนให้การขับเคลื่อนสิ่งที่ดีที่สุดสิ่งหนึ่งของประเทศ คือ การถ่ายโอน รพ.สต. ประสบความสําเร็จ ภายใต้การเป็นขุนศึกในสนามรบของคนที่อยู่ ณ ที่นี้ทุกท่าน และขอให้การถ่ายโอน รพ.สต. ของ อบจ.เชียงใหม่ ประสบความสําเร็จ รวมทั้งขอให้ทุกคนได้มีความสุขในการทําสิ่งที่ดีให้กับประเทศชาติและพี่น้องประชาชน"